防风氏

防风氏，是传说裏向搭大禹同时代个巨人。

按照《国语·鲁语》个记载，吴国攻打越国，毁脱会稽城，发现一根要用车来拉个大骨头，去向孔子请教，孔子讲，老底子个辰光，大禹勒垃会稽山召集众神来开会，防风氏迟到哉咾，大禹就拿渠杀脱哉，渠个骨头邪气大，一节骨头就要用一部车来装。《国语·晋语》云：“吴伐越，坠会稽，获骨节专车，……仲尼（孔子）曰：‘丘闻之’，昔禹致群臣于会稽之山，防风氏后至，禹杀而戮之’……，客曰：‘防风何守也？’仲尼曰：‘汪芒氏之君也，守封嵎、之山者也，为漆姓。在虞夏商为汪芒氏，于周为长狄，今为大人。’”

南梁辰光任昉个《述异记》裏向写：今吴越间防风庙，土木作其形，龙首牛耳，连眉一目。任昉《述異記》巻上

吴越国个辰光，太祖钱镠封防风氏为“灵德王”，重修武康防风庙，勒寶正六年（931年）立仔《新建風山靈德王廟碑》。

 参考资料 

Category:吴越历史
Category:吴越文化
Category:德清县